Eesti vanim käimismaraton toimub juba 13. korda Lahemaal
#000000
Kutsume kõiki kepikõnni harrastajaid üheskoos Eesti vanimale käimismaratonile. Lahemaa Elamusmaratoni stardi- ja finišipaik asuvad Kolgaküla terviseradade keskuses. Rada kulgeb Lahemaa rahvuspargi territooriumil, mööda metsateid- ja radu. Rajaprofiil on vägagi mitmekesine – rajal on nii laugeid sirgeid kui ka üksikuid järsemaid tõuse ning langusi. Radadele jäävad nii jõgede kallasrajad kui ka Nõmme- ja Joaveski joastikud.
#000001
Lahemaa Elamusmaratoni rada sobib suurepäraselt ka kepikõnni nautimiseks ning seetõttu on ka Eesti Kepikõnni Liidu toetusel osalustasu kõikidele kepikõndijatele 5 € võrra soodsam. Kõiki kepikõndijana registreerunuid ootab stardis ka erikujundusega stardinumber.
#000002
Lahemaa Elamusmaratonil ootavad 42 km, 21 km ja 10 km pikkused rajad. Täispika maratoni (42 km) rajal on kokku 6 teeninduspunkti, poolmaratoni (21 km) rajal 3 ning 10 km rajal 2 punkti. Kõikides teeninduspunktides saab energiavarusid täiendada nii magusate kui soolaste suupistete ja joogiga. Teeninduspunktides joomiseks on vajalik kaasa võtta isiklik joogitops ning võimalik on ka joogipudeleid täita.
#000003
Maratoni lõpus ootab kõiki lõpetajaid medal ning personaalne diplom koos valitud distantsi läbimisajaga. Finišis ootab igat lõpetajat jahe vesi ning kõigile osalejatele pakutakse maitsvat suppi, et keegi ei peaks näljasena koduteele suunduma!
#000004
Kepikõnni juhendajate täiendkoolitus ja kohtunike koolitus
#000008